ลุ้นหลังปีใหม่ รัฐบาลล็อกดาวน์คุมโอมิครอน
สัญญาณแรงชัดขึ้นทุกวันว่า รัฐบาลคุมโอมิครอนไม่อยู่ คาดปีหน้าติดเชิ้อพุ่ง จนหนีไม่พ้นล็อกดาวน์ประเทศรอบใหม่
28 ธ.ค. 2564

ตอนนี้เรียกได้ว่า ทุกสัญญาณบอกว่า โอมิครอนกำลังระบาดในไทยอย่างหนักจนหลายคนผวาว่า หลังปีใหม่จะต้องกักตัวอยู่บ้านหยุดเชื้อเพื่อชาติรอบใหม่กันอีกหรือเปล่าดูจากสถานการณ์โลก โอมิครอนระบาดจนจะเป็นสายพันธุ์ใหม่ของโลกในปีหน้า หลายประเทศมีการล็อกดาวน์ประเทศ เพื่อเป็นการตัดไฟแต่ต้นลม ซึ่งมีทั้งประเทศตัดไฟได้บ้างแต่ส่วยใหญ่ตัดไฟไม่ได้ไม่ดับ การระบาดยังรุนแรงเอาไม่อยู่ในส่วนของไทยวาดภาพไม่อยาก เมื่อทั่วโลกติดเชื้อโอมิครอน ประเทศไทยก็หนีไม่พ้น แถมประเทศไทย ยังเป็นผู้นำเข้าเชื้อโอมิครอนเสียเอง จากการเปิดประเทศ 2 เดือน มีนักท่องเที่ยวเดินทางเข้ามา 3.8 แสนราย ติดเชื้อโควิดทะลุ 1,000 คน ในจำนวนนี้หลายคนเป็นเชื้อโอมิครอนศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย ระบุว่า โอมิครอน เป็นการระบาดในประเทศแล้ว เนื่องจากมีคลัสเตอร์ใหม่จำนวนมาก และไม่สามารถหาต้นตอการระบาด และได้เตือนอย่าประมาท แม้อาการไม่รุนแรง แต่แพร่เร็ว ฉีดวัคซีน 2 เข็ม ก็ติดเชื้อได้ด้าน ศ.นพ.ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ คณะแพทยศาสตร์ จุฬา ระบุว่า "คนไทยอย่างไรก็ติดโอไมครอน ไม่ช้าก็เร็ว"ศูนย์บริหารสถานการณ์การแพร่ระบาดของโควิด-19 หรือ ศบค. รายงานเมื่อวันที่ 27 ธ.ค. 2564 ว่า ในรอบ 10 วันที่ผ่านมีการติดเชื้อโควิดในประเทศไทยแล้ว 514 คน อยู่ใน 17 จังหวัด คิดเป็นจังหวัด 1 ใน 4 ของประเทศไปแล้วล่าสุดวันนี้ 28 ธ.ค. 2564 ศบค. ยังได้สร้างภาพจำลองว่า หากปล่อยสถานการณ์เป็นเช่นนี้ แย่ที่สุดในเดือนมี.ค.-ก.ค. 2565 จะมีผู้กลับมาติดเชื้อโควิดวันละ 3 หมื่นคน ซึ่งมากกว่าการระบาดรอบที่ผ่านมา ที่มีการติดเชื้อต่อวันทะลุ 2 หมื่นคน รัฐบาลก็ต้องมีการล็อกดาวน์ประเทศ เพื่อหยุดเชื้อ เนื่องจากระบบสาธารณสุขของไทยใกล้ล้ม และมีผู้เสียชีวิตต่อวันจำนวนมากอย่างไรก็ตามการรับเตรียมพร้อมของรัฐบาลพล.อ.ประยุทธ์ จันทร์โอชา หรือ รัฐบาลบิ๊กตู่ ดูเหมือนยังชิวๆ ไม่ได้กังวล ยังแจกของขวัญปีใหม่ ให้ทุกคนทุกจังหวัดกินเหล้าได้ แถมซ้ำร้ายยังให้โบนัสพิเศษกินเหล้าฉลองข้ามปีได้อีก 1 คืนด้วย ทั้งๆ ที่รู้ว่าการตั้งวงกินเหล้า เป็นต้นเหตุอันดับต้นๆ ที่ให้มีการระบาดของโควิดจำนวนมากนอกจากนี้ ยังปล่อยให้มีการจัดงานเคาท์ดาวน์ปีใหม่ได้ทั่วประเทศ เพียงแต่กำชับว่าต้องอยู่ในมาตรฐานกฎระเบียบของสาธารณสุขอย่างเข็มงวด ซึ่งในความเป็นจริงเป็นเรื่องที่ทำได้ยากมาก และหลายที่ก็ไม่ได้ให้ความสำคัญกับเรื่องนี้อย่างจริงจังพูดได้ว่า ตอนนี้รัฐบาลบิ๊กตู่ปล่อยไปตามลมให้ประชาชน และภาคธุรกิจ ได้ฉลองส่งท้ายปีเก่าตอนรับปีใหม่ได้ก็เต็มที่เต็มเหนี่ยว ส่วนการระบาดของโควิดโอมิครอนจะระบาดรุกลามไปขนาดไหน หลังฉลองปีใหม่ 2565 ค่อยมานั่งไล่ตามแก้ปัญหากันอีกทีเมื่อรัฐบาลเห็นไฟกำลังลุกเผาบ้านตัวเอง และไม่ยอมตัดไฟตั้งแต่ต้นลม เห็นที่ประเทศไทยจะรอดจากการระบาดของโควิดโอมิครอนครั้งใหญ่ในประเทศได้ยากทั้งที่ ตัวอย่างในต่างประเทศก็มีให้เห็นตำตาว่าการปล่อยคลายล็อกแล้วเอาโควิดโอมิครอนไม่อยู่ แต่รัฐบาลก็ไม่ได้ตระหนักจะคิดเอามาเป็นบทเรียนใช้ป้องกันในไทย ไม่ให้เดินรอยตามต่างประเทศเมื่อรัฐบาลเลือกที่จะประชาชนสุขและมาทุกข์ที่หลัง ประชาชน ภาคธุรกิจ รวมถึงเศรษฐกิจของประเทศ ก็ต้องเตรียมรับผลของการระบาดโอมิครอนรอบใหม่ ที่อาจจะต้องมีการล็อกดาวน์ประเทศเพื่อชาติกันอีกครั้ง เป็นของขวัญจากรัฐบาลบิ๊กตู่ที่ไม่มีใครอยากได้ แม่แต่รัฐบาลบิ๊กตู่เองก็น่าจะคิดจะหาของขวัญอะไรที่ดีกว่านี้ให้กับประชาชนและเศรษฐกิจของประเทศ